สวัสดีค่ะ คือยาฝังคุมกำเนิดครบกำหนดถอดแล้วเมื่อวันที่10มิถุนายน แล้วได้มี พสพ. กับแฟนแบบไม่ป้องกันเมื่อวันที่18มิถุนายน2ครั้งแต่ได้มากินยาคุมฉุกเฉินแบบ2เม็ดพร้อมกันเมื่อเช้าวันที่19มิถุนายน และหนูได้มีอาการ เหนื่อย หายใจไม่อิ่ม และเวียนหัว และเหมือนมีอะไรดิ้น แล้วได้มีพสพ.อีกวันที่30มิถุนายน2ครั้งได้กินยาคุมฉุกเฉินแบบ2เม็ดพร้อมกันทันทีหลังมีพสพ.ประมาณ 5ชม. ประจำเดือนมาครั้งล่าสุดเมื่อวันที่17เมษายน และยังไม่มาอีก และเมื่อ2วันที่แล้วก่อนจะมามีพสพ.กับแฟน ก็ได้มีอาการเหนื่อย เวียนหัว คัดเต้านมบางเวลา อาการข้างต้นเกิดจากอะไรคะล
สวัสดีค่ะ Chamaiporn Puloomkaewยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% คือยิ่งกินช้า ประสิทธิภาพของยาก็จะลดลงเรื่อยๆผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองในกรณีนี้หากรับประทานภายใน 72 ชั่วโมงหลังมีเพศสัมพันธ์ มีโอกาสตั้งครรภ์น้อยในเบื้องต้นแนะนำถ้าประจำเดือนยังไม่มาจากฤทธิ์ยาฝังคุมกำเนิด อาจซื้อชุดตรวจการตั้งครรภ์มาตรวจเองเบื้องต้น ให้ผลบวกได้ 10-14 วันหลังมีการปฏิสนธิ หากไม่แน่ใจผลตรวจ ควรปรึกษาสูตินรีแพทย์ อาการอื่นๆดังกล่าวมาไม่ได้จำเพาะเจาะจงต่อการตั้งครรภ์หากยังไม่พร้อมมีบุตร หลังเอายาฝังออกควรป้องกันด้วยวิธีอื่นต่อทันทีเช่นยาคุมแบบแผงรายเดือน ฉีดยาคุม หรือใช้ถุงยางอนามัย